कलेज एक्सपर्ट लिग
तेस्रो एक्सपर्ट कलेज प्रिमियर लिगअन्तर्गत काठमाडौंमा पलिहो दिन ट्रिनिटी र माइलस्टोन कलेज विजयी भएका छन् ।
काठमाडौँ — तेस्रो एक्सपर्ट कलेज प्रिमियर लिगअन्तर्गत काठमाडौंमा पलिहो दिन ट्रिनिटी र माइलस्टोन कलेज विजयी भएका छन् । शुक्रबार ट्रिनिनीले साउथ वेस्टर्नलाई २९ रनले हरायो । टस हारेको ट्रिनिटीले १९ ओभरमा अलआउट हुँदा १ सय १५ रनमात्र जोड्यो । वेस्टर्नका विनोद थापा क्षेत्रीले ५ तथा अनुप कोइरालाले ३ विकेट लिए । जवाफमा रविन आचार्यले ३ विकेट लिएपछि साउथ वेस्टर्न ८६ रनमै समेटियो । माइलस्टोनले बज्र कलेजलाई १० विकेटले हरायो । टस जितेको बज्रले ८ विकेट गुमाई ७४ रन जोड्यो । अमित कुशवाहाले नटआउट ४८ रन जोडेपछि माइलस्टोनले ६.३ ओभरमा लक्ष्य भेट्यो ।